**ΕΞ. ΕΠΕΙΓΟΝ**



|  |  |
| --- | --- |
| ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ | **Αθήνα, 07/05/2018** |
| **ΕΔΕΠΟΛ**  **ΜΟΝΑΔΑ Α**  Ταχ. Δ/νση: Θεμιστοκλέους 87  Ταχ. Κώδικας: 10683, Αθήνα  Πληροφορίες: Α. Μαραγκάκη  Τηλέφωνο: 210 3307621  email: [amaragkaki@culture.gr](mailto:amaragkaki@culture.gr) | **Αριθ. Πρωτ**.: ΕΔΕΠΟΛ/Α/ΦVIγ/464 **ΠΡΟΣ:** Π.Α  **Κοιν.** :  1. Γραφείο Υπουργού  2. Γραφείο Γενικής Γραμματέως  3. Γενική Γραμματεία Ψηφιακής Πολιτικής |

**ΘΕΜΑ:**  Προτεραιότητες της Εθνικής Ψηφιακής Στρατηγικής στο ΕΣΠΑ 2014-2020 και πλαίσιο εφαρμογής της στον Τομέα του Πολιτισμού.

**Σχετ.** : Η υπ. αριθμ. 5341/2018/16.4.18 εγκύκλιος της Γενικής Γραμματείας Ψηφιακής Πολιτικής με θέμα: «Προτεραιότητες της Εθνικής Ψηφιακής Στρατηγικής στο πλαίσιο των Περιφερειακών Επιχειρησιακών Προγραμμάτων του ΕΣΠΑ 2014-2020.»

Σύμφωνα με την ανωτέρω σχετική εγκύκλιο, η Γενική Γραμματεία Ψηφιακής Πολιτικής (Γ.Γ.Ψ.Π.) του Υπουργείου Ψηφιακής Πολιτικής Τηλεπικοινωνιών και Ενημέρωσης έχει στο πλαίσιο των αρμοδιοτήτων της, την ευθύνη χάραξης της στρατηγικής για την ψηφιακή ανάπτυξη της χώρας, καθώς και την εποπτεία και το συντονισμό ενός σύγχρονου πλαισίου παραγωγής έργων ΤΠΕ, που αποσκοπεί στην αποφυγή σχεδιασμού αποσπασματικών έργων, στην αποτελεσματικότερη αντιμετώπιση τυχόν δυσλειτουργιών και στη βέλτιστη δυνατή αξιοποίηση των διαθέσιμων δημόσιων πόρων.

Στο πλαίσιο των αρμοδιοτήτων της, συνεργάζεται με τα Υπουργεία και τις Περιφέρειες για τη διαμόρφωση Προσκλήσεων από τις αρμόδιες Διαχειριστικές Αρχές, που χρηματοδοτούνται μέσω του Θεματικού Στόχου 2 «Βελτίωση της πρόσβασης σε ΤΠΕ, της χρήσης και της ποιότητάς τους» και ειδικότερα της Επενδυτικής Προτεραιότητας 2c: «Ενίσχυση των εφαρμογών ΤΠΕ στον τομέα της ηλεκτρονικής διακυβέρνησης, της ηλεκτρονικής μάθησης, της ηλεκτρονικής ένταξης, του ηλεκτρονικού πολιτισμού και της ηλεκτρονικής υγείας».

Οι Προτεραιότητες της Εθνικής Ψηφιακής Στρατηγικής στο ΕΣΠΑ 2014-2020 και ειδικά στους τομείς του τουρισμού, του πολιτισμού και της ανάδειξης των ιδιαίτερων χαρακτηριστικών των Δήμων και Περιφερειών της χώρας περιλαμβάνουν:

i. **Παραγωγή ανοικτού ψηφιακού περιεχόμενου (Open Data), κυρίως οπτικοακουστικού υλικού που θα περιλαμβάνει:** Βίντεο υψηλής ευκρίνειας • 360 μοιρών φωτογράφιση • Εναέρια βιντεοσκόπηση • Τρισδιάσταση σάρωση μνημείων, αρχαιολογικών χώρων και αξιοθέατων της χώρας • Τρισδιάστατη αναπαράσταση μνημείων (ή μέρους τους) τα οποία δεν είναι πλέον υπαρκτά, αλλά μέσω συνδυασμού ιστορικών προδιαγραφών θα είναι εφικτή η κατασκευή αντίστοιχων τρισδιάστατων μοντέλων • Τρισδιάστατες εκτυπώσεις μνημείων • Ηχητικές αφηγήσεις κλπ, ενώ ενθαρρύνεται η χρήση **VR και AR.**

ii**. Επιστημονική τεκμηρίωση** του παραγόμενου ψηφιακού υλικού και εισαγωγή μεταδεδομένων ταυτοποίησης για την εύκολη αναζήτηση, τη διαχείριση, την αποθήκευση και την επαναχρησιμοποίηση του περιεχομένου, με έμφαση στη δυνατότητα διαλειτουργικότητας των συστημάτων και των ψηφιακών αρχείων που θα δημιουργηθούν.

**Ειδικά για δράσεις που αφορούν στον τομέα του Πολιτισμού**, όπως αναφέρεται και στην περίοδο ΙΙΒ του ανωτέρω σχετικού της Γ.Γ.Ψ.Π., **διατηρείται** στο πλαίσιο του Ε.Σ.Π.Α. 2014 – 2020, η υποχρέωση υποβολής αιτήματος για την παροχή σύμφωνης γνώμης του ΥΠ.ΠΟ.Α., που αφορά στην εκτέλεση συγχρηματοδοτούμενων έργων στον τομέα των αρχαιοτήτων και μνημείων, και εν γένει της Πολιτιστικής Κληρονομιάς, από Υπηρεσίες και Φορείς που δεν ανήκουν, ούτε και εποπτεύονται από το ΥΠ.ΠΟ.Α. Σε κάθε περίπτωση η σύμφωνη γνώμη από το ΥΠ.ΠΟ.Α θα κοινοποιείται στην ΓΓΨΠ.

**Σε συνέχεια των ανωτέρω και λαμβάνοντας υπόψη ότι:**

Α. Σύμφωνα με τα όσα προβλέπει το άρθρο 11 του Ν. 4355/2015 (ΦΕΚ 178/Α/18.12.2015), διατηρείται και στο πλαίσιο του Ε.Σ.Π.Α. 2014 – 2020, η υποχρέωση υποβολής αιτήματος για την παροχή σύμφωνης γνώμης του ΥΠ.ΠΟ.Α., που αφορά στην **εκτέλεση συγχρηματοδοτούμενων έργων στον τομέα των αρχαιοτήτων και μνημείων, και εν γένει της Πολιτιστικής Κληρονομιάς**, από Υπηρεσίες και Φορείς που δεν ανήκουν, ούτε και εποπτεύονται από το Υπουργείο. Με τον τρόπο αυτό, διασφαλίζεται και θεσμικά η επιτελική και συντονιστική αρμοδιότητα του ΥΠ.ΠΟ.Α. στους τομείς πολιτικής του, την οποία ασκεί σύμφωνα με τον Ν. 3028/2002, ενώ, παράλληλα, εξασφαλίζεται η ομαλή και απρόσκοπτη υλοποίηση των προτεινόμενων έργων, και

Β. Τα έργα Τ.Π.Ε. αφορούν στη δημιουργία ψηφιακών εφαρμογών πολιτιστικού περιεχομένου, με τη χρήση τεχνολογιών πληροφορικής – επικοινωνίας και δεν συνεπάγονται άμεση υλική επέμβαση σε ακίνητο μνημείο ή/ και στο περιβάλλον του. Ως εκ τούτου, η διαδικασία έκδοσης της προβλεπόμενης στο άρθρο 10 του Ν. 3028/2002 για την «Προστασία των Αρχαιοτήτων και εν γένει της Πολιτιστικής Κληρονομιάς» απόφασης του Υπουργού Πολιτισμού και Αθλητισμού, εξειδικεύεται ως εξής:

**Σε έργα, που χρηματοδοτούνται από τον Θεματικό Στόχο 2 «Βελτίωση της πρόσβασης σε ΤΠΕ, της χρήσης και της ποιότητάς τους» και την Επενδυτική Προτεραιότητα 2c: «Ενίσχυση των εφαρμογών ΤΠΕ στον τομέα της ηλεκτρονικής διακυβέρνησης, της ηλεκτρονικής μάθησης, της ηλεκτρονικής ένταξης, του ηλεκτρονικού πολιτισμού και της ηλεκτρονικής υγείας» και των οποίων δικαιούχοι είναι φορείς εκτός ΥΠΠΟΑ, απαιτείται η διασφάλιση της συνεργασίας** του φορέα υλοποίησης της προτεινόμενης πράξης με την αρμόδια Υπηρεσία του ΥΠΠΟΑ, στην διοικητική – γεωγραφική δικαιοδοσία της οποίας ανήκουν οι αρχαιολογικοί χώροι, τα μνημεία ή τα μουσεία, που περιλαμβάνονται στο φυσικό αντικείμενο της προτεινόμενης πράξης. Κατ’ αυτόν τον τρόπο τ**ο ΥΠ.ΠΟ.Α δίνει τη σχετική Σύμφωνη Γνώμη** για την υποβολή της πρότασης για έργο Τ.Π.Ε. στον τομέα της πολιτιστικής κληρονομιάς, σύμφωνα με  **το ακόλουθο πλαίσιο διαδικασιών:**

**1.** Ο Φορέας υλοποίησης της προτεινόμενης πράξης υποβάλει ηλεκτρονικά το Δελτίο Προτεινόμενου Έργου για την Επενδυτική Προτεραιότητα 2c (Παράρτημα Α) στην ΕΔΕΠΟΛ.

**2.** Η ΕΔΕΠΟΛ, σε συνεργασία με την αρμόδια Υπηρεσίατου ΥΠΠΟΑ, στη διοικητική – γεωγραφική δικαιοδοσία της οποίας ανήκει το προτεινόμενο έργο, εξετάζει τη δυνατότητα Σύμφωνης Γνώμης, με την συνδυαστική, κατά περίπτωση, εφαρμογή των ακόλουθων όρων:

**Α.** Την υπογραφή μνημονίου συνεργασίας (βλ. Παράρτημα Β ή Γ) πριν από την υποβολή της πρότασης για την ένταξη του έργου μεταξύ του φορέα πρότασης και της αρμόδιας Διεύθυνσης του ΥΠΠΟΑ.  Μέσω του Μνημονίου θα καθορίζεται η εμπλοκή της Υπηρεσίας στη διαδικασία ελέγχου του πολιτιστικού- αρχαιολογικού περιεχομένου των παραδοτέων του έργου.

**Β.** Τη δημιουργία διακριτού Υποέργου, με φυσικό αντικείμενο τον έλεγχο του περιεχομένου που θα χρησιμοποιηθεί στις ψηφιακές εφαρμογές που θα παραχθούν από τρίτο φορέα, εάν αυτό απαιτείται από την φύση του προτεινόμενου έργου. Το Υποέργο θα εκτελείται με τη μέθοδο της αρχαιολογικής αυτεπιστασίας και Φορέας Υλοποίησης θα είναι η αρμόδια Υπηρεσία του ΥΠΠΟΑ στη διοικητική – γεωγραφική δικαιοδοσία της οποίας ανήκουν οι αρχαιολογικοί χώροι, τα μνημεία ή τα μουσεία, που περιλαμβάνονται στο φυσικό αντικείμενο της προτεινόμενης πράξης.

**Γ.** Σε κάθε παραγωγή θα αναγράφονται υποχρεωτικά οι απαιτούμενοι τίτλοι (credits), δηλαδή:

(η αρμόδια Υπηρεσία του ΥΠΠΟΑ)/ © ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ/ ΤΑΜΕΙΟ ΑΡΧΑΙΟΛΟΓΙΚΩΝ ΠΟΡΩΝ).

Θα ακολουθήσει σχετική εγκύκλιος εφαρμογής που θα αφορά στους κανόνες δημοσιότητας, την αναγραφή των απαιτούμενων τίτλων (credits), τα Πνευματικά Δικαιώματα (copyrights), καθώς και τις άδειες για τη χρήση και επανάχρηση του περιεχομένου του ΥΠΠΟΑ.

**3.** Ο φορέας υλοποίησης της προτεινόμενης πράξης, κατά την υποβολή της στην Γ.Γ.Ψ.Π, θα αποστέλλει μεταξύ άλλων, υποχρεωτικά, και την σύμφωνη γνώμη του ΥΠΠΟΑ.

**4.** Η αποστολή των ανωτέρω στην ΓΓΨΠ θα κοινοποιείται ηλεκτρονικά στην ΕΔΕΠΟΛ ([*ydepp@culture.gr*](mailto:ydepp@culture.gr) *&* [*amaragkaki@culture.gr*](mailto:amaragkaki@culture.gr).

Θεωρούμε ότι η εφαρμογή των ανωτέρω θα διασφαλίσει την καλύτερη δυνατή συνεργασία μεταξύ των Υπουργείων, των Περιφερειών και Δήμων, καθώς και των λοιπών εμπλεκομένων φορέων, προκειμένου να υλοποιηθούν επιτυχώς έργα Πολιτισμού, τα οποία θα ακολουθούν τις κατευθυντήριες γραμμές της Γενικής Γραμματείας Ψηφιακής Πολιτικής.

Παραμένουμε στη διάθεσή σας για κάθε περαιτέρω διευκρίνιση.

**Η Γενική Γραμματέας**

**Μ. Βλαζάκη**

**Ακριβές Αντίγραφο**

Η ΠροΪσταμένη της Μονάδας Γ’

Κ. Ντέντε

κ.α.α.

Θ. Γιαννόπουλος

**ΠΑΡΑΡΤΗΜΑ Α**

**ΔΕΛΤΙΟ ΠΡΟΤΕΙΝΟΜΕΝΟΥ ΕΡΓΟΥ ΓΙΑ ΤΗΝ ΕΠΕΝΔΥΤΙΚΗ ΠΡΟΤΕΡΑΙΟΤΗΤΑ 2C**

**ΕΣΠΑ 2014 – 2020**

*(Υποβάλλεται ηλεκτρονικά στην Επιτελική Δομή ΕΣΠΑ Υπουργείου Πολιτισμού & Αθλητισμού*

[*ydepp@culture.gr*](mailto:ydepp@culture.gr) *&* [*amaragkaki@culture.gr*](mailto:amaragkaki@culture.gr) *)*

|  |  |
| --- | --- |
| **ΕΠΙΧΕΙΡΗΣΙΑΚΟ ΠΡΟΓΡΑΜΜΑ** |  |
| **ΔΥΝΗΤΙΚΟΣ ΔΙΚΑΙΟΥΧΟΣ** |  |
| **ΤΙΤΛΟΣ ΠΡΟΤΕΙΝΟΜΕΝΗΣ ΠΡΑΞΗΣ** |  |
| **ΠΡΟΫΠΟΛΟΓΙΣΜΟΣ:** |  |
| **ΣΥΝΟΠΤΙΚΗ ΠΕΡΙΓΡΑΦΗ** | |
|  | |
| **ΩΡΙΜΟΤΗΤΑ** | |
| ΕΓΚΡΙΣΗ ΠΡΟΤΑΣΗΣ ΑΡΜΟΔΙΟΥ ΣΥΛΛΟΓΙΚΟΥ ΟΡΓΑΝΟΥ  (Π.Χ. ΔΗΜΟΤΙΚΟ ΣΥΜΒΟΥΛΙΟ) |  |
| **ΑΛΛΕΣ ΠΑΡΑΤΗΡΗΣΕΙΣ** | |
|  | |

**ΠΑΡΑΡΤΗΜΑ Β**

**ΜΝΗΜΟΝΙΟ ΣΥΝΕΡΓΑΣΙΑΣ ΜΕΤΑΞΥ ΥΠΟΥΡΓΕΙΟΥ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ – ΔΗΜΟΥ ………**

**ΧΩΡΙΣ ΑΥΤΕΠΙΣΤΑΣΙΑ**

Στην ……… σήμερα, ……/……/……, οι παρακάτω Συμβαλλόμενοι:

Α. Το Υπουργείο Πολιτισμού και Αθλητισμού (εφεξής αποκαλούμενο Υπουργείο), νόμιμα εκπροσωπούμενο από τον ….

Β. Ο Δήμος …….., νόμιμα εκπροσωπούμενη/ ος από τον ….

συμφωνούν και συναποδέχονται τα παρακάτω:

Μεταξύ των Συμβαλλομένων υπογράφεται το παρόν Μνημόνιο Συνεργασίας σύμφωνα με:

* Τις διατάξεις του Ν. 3028/2002 «Για την προστασία των Αρχαιοτήτων και εν γένει της Πολιτιστικής Κληρονομιάς» (ΦΕΚ 153/Α/28.6.2002).
* Το Π.Δ. 4/2018 (ΦΕΚ 7/Α/22.1.2018) «Οργανισμός Υπουργείου Πολιτισμού και Αθλητισμού»
* Το Ν. 3852/2010 (ΦΕΚ 87/Α/7.6.10) "Νέα Αρχιτεκτονική της Αυτοδιοίκησης και της Αποκεντρωμένης Διοίκησης – «Πρόγραμμα Καλλικράτης», όπως τροποποιήθηκε και ισχύει με το Ν.4071/2012( ΦΕΚ 85/Α/11.04.2012)
* Την υπ. αριθμ. 5341/2018-16.04.2018 εγκύκλιο της Γενικής Γραμματείας Ψηφιακής Πολιτικής.
* Την με αριθμό ……. Απόφαση του Δημοτικού Συμβουλίου ………..

**Άρθρο 1ο Στόχοι**

Το παρόν Μνημόνιο έχει ως στόχο τον προσδιορισμό της έκτασης της εμπλοκής της αρμόδιας Υπηρεσίας …… του Υπουργείου, στην υλοποίηση του Έργου ……….. το οποίο προτείνεται να ενταχθεί στο Επιχειρησιακό Πρόγραμμα ……., με φορέα υλοποίησης (δικαιούχο) τον Δήμο ……. και ειδικότερα στο μέρος αυτού που αφορά στην προετοιμασία, παραγωγή και διαχείριση του ψηφιακού περιεχομένου και υλικού στους ακόλουθους αρχαιολογικούς χώρους/ μνημεία/ μουσεία: ……..

Στο πλαίσιο του Έργου θα δημιουργηθεί …………...

**Άρθρο 2ο Αντικείμενο**

2.1. Οι συμβαλλόμενοι υπογράφουν το παρόν Μνημόνιο, σύμφωνα με την κείμενη νομοθεσία.

2.2. Ειδικότερα, με το παρόν Μνημόνιο προβλέπεται η συμμετοχή της κατά τόπον αρμόδιας Υπηρεσίας …… του ΥΠ.ΠΟ.Α., στην παραγωγή του απαραίτητου εγγράφου, εντύπου, οπτικοακουστικού και ψηφιακού υλικού, το οποίο είναι αναγκαίο για την αποτελεσματική υλοποίηση του συνολικού Έργου.

2.3. Η εξειδίκευση του αντικειμένου του Μνημονίου περιλαμβάνει τους ακόλουθους κύριους άξονες:

Α) Έλεγχο των κειμένων για τους ανωτέρω αναφερομένους αρχαιολογικούς χώρους/ μνημεία/ μουσεία από την αρμόδια Υπηρεσία του ΥΠΠΟΑ …….., τα οποία θα χρησιμοποιηθούν και για την παραγωγή οπτικού ή/ και ακουστικού υλικού, που είναι απαραίτητο για την υλοποίηση του ψηφιακού Έργου. Τα κείμενα θα υποβάλλονται ηλεκτρονικά στην αρμόδια Υπηρεσία του ΥΠΠΟΑ, η οποία έχει την υποχρέωση να απαντήσει, εντός …εργασίμων ημερών, από την λήψη των σχετικών αρχείων, προκειμένου να τηρηθεί το χρονοδιάγραμμα υλοποίησης του έργου. Στην περίπτωση παρατηρήσεων, ο ανάδοχος οφείλει να τις ενσωματώσει εντός … ημερών, και να στείλει εκ νέου για έγκριση τα νέα διαμορφωμένα κείμενα. Η παραπάνω διαδικασία επαναλαμβάνεται εντός των προαναφερομένων χρονικών πλαισίων, έως ότου χορηγηθεί η σύμφωνη γνώμη της αρμόδιας Υπηρεσίας του ΥΠΠΟΑ. …….

Β) Παροχή εκ μέρους της αρμόδιας Υπηρεσίας του ΥΠΠΟΑ ……, όλων των αναγκαίων διευκολύνσεων στον ανάδοχο του Έργου για τη λήψη φωτογραφιών και τη διενέργεια βιντεοσκοπήσεων, που είναι απαραίτητες για την υλοποίηση του έργου, στους Αρχαιολογικούς Χώρους/ Μνημεία/ Μουσεία ……… αφού ληφθούν οι κατά νόμον απαραίτητες αδειοδοτήσεις από το ΥΠ.ΠΟ.Α. και καθοριστούν τα σχετικά τέλη. Η αίτηση προς την αρμόδια Υπηρεσία του ΥΠΠΟΑ θα υποβάλλεται από τον ανάδοχο του έργου με ηλεκτρονική ή έντυπη αλληλογραφία, επισυνάπτοντας απαραίτητα τη σχετική αδειοδότηση και το αποδεικτικό για την τακτοποίηση τυχόν τελών. Η αρμόδια Υπηρεσία του ΥΠΠΟΑ οφείλει να απαντήσει εντός …εργάσιμων ημερών σχετικά με το χρονοδιάγραμμα των διευκολύνσεων, φροντίζοντας τόσο για την εύρυθμη λειτουργία της Υπηρεσίας, όσο και για την απαρέγκλιτη τήρηση του χρονοδιαγράμματος του έργου.

2.4. Στο πλαίσιο των ανωτέρω περιλαμβάνονται οι ακόλουθες δράσεις:

Α 1: Έλεγχος κειμένων για τους Αρχαιολογικούς χώρους/ μνημεία/ μουσεία ………….

Β 1: Παροχή όλων των αναγκαίων διευκολύνσεων στον ανάδοχο του έργου, για τη λήψη φωτογραφιών και τη διενέργεια βιντεοσκοπήσεων, που είναι απαραίτητες για την υλοποίηση του έργου, και τις ψηφιακές ξεναγήσεις, στους Αρχαιολογικούς Χώρους/ μνημεία/ μουσεία ………, κατόπιν της εξασφάλισης των κατά νόμο απαραίτητων αδειοδοτήσεων από το ΥΠ.ΠΟ.Α. και τον προσδιορισμό των σχετικών τελών.

**Άρθρο 3ο Ισχύς**

Η διάρκεια του Μνημονίου αρχίζει με την υπογραφή του και επεκτείνεται έως την οριστική παραλαβή των παραδοτέων του Έργου ……. Χρόνος έναρξης θεωρείται η ημερομηνία υπογραφής του Μνημονίου και λήξης αυτού η οριστική παραλαβή του Έργου. Η διάρκειά του μπορεί να παραταθεί με τη σύμφωνη γνώμη όλων των συμβαλλομένων μερών. Στην περίπτωση αλλαγών στα παραδοτέα του Έργου, που θα επέλθουν μετά την λήξη της ισχύος του Μνημονίου, απαιτείται η χορήγηση της προηγούμενης σύμφωνης γνώμης της κατά τόπον αρμόδιας Υπηρεσίας του ΥΠΠΟΑ …….

**Άρθρο 4ο Φορείς εκτέλεσης και υλοποίησης του αντικειμένου**

Φορείς εκτέλεσης και υλοποίησης του Μνημονίου είναι:

1.Το Υπουργείο Πολιτισμού και Αθλητισμού/ αρμόδια Υπηρεσία του ΥΠΠΟΑ ……..

2.Ο Δήμος ……….

Ο κάθε φορέας αναλαμβάνει να υλοποιήσει όσες δράσεις είναι συναφείς με τη φύση, το αντικείμενο και το εύρος των αρμοδιοτήτων του.

**Άρθρο 5ο Πόροι – χρηματοδότηση – προϋπολογισμός**

Ο προϋπολογισμός για την υλοποίηση των όσων προβλέπονται από το παρόν Μνημόνιο θα προέρχεται από τις πιστώσεις του Έργου, που προτείνεται να ενταχθεί στο Ε.Π. ……….. και να υλοποιηθεί με δικαιούχο τον Δήμο ……, που έχει αποκλειστικά την αρμοδιότητα χρηματοδότησης των αναγκών του Έργου. Το Υπουργείο, δεν διαθέτει καμμία αρμοδιότητα ως προς την οικονομική διαχείριση του Έργου.

**Άρθρο 6ο Δικαιώματα και Υποχρεώσεις των Συμβαλλομένων**

6.1. Ο κάθε συμβαλλόμενος φορέας αναλαμβάνει την υποχρέωση να διευκολύνει το έργο του ετέρου συμβαλλομένου φορέα, για την κάλυψη των αναγκών εκτέλεσης του Έργου στο πλαίσιο του παρόντος Μνημονίου.

6.2. Το Υπουργείο παρέχει κάθε δυνατή διευκόλυνση, από την άποψη των διοικητικών διαδικασιών και της επιστημονικής στήριξης για την απρόσκοπτη εκτέλεση του Έργου. Συνεργάζεται σε όλη τη διάρκεια του Μνημονίου με τον έτερο Συμβαλλόμενο και τα αρμόδια όργανά του στην εκτέλεση του Έργου.

**Άρθρο 7ο Συγκρότηση – Αρμοδιότητες της ΕΠ**

7.1. Οι Συμβαλλόμενοι φορείς, εκτιμώντας τη σοβαρότητα του αντικειμένου του μέρους του Έργου που αφορά στην προετοιμασία, παραγωγή και διαχείριση ψηφιακού περιεχομένου και υλικού στους αρχαιολογικούς χώρους/ μνημεία/ μουσεία ….. ώστε το τελικό αποτέλεσμα να είναι προϊόν συμμετοχικών διαδικασιών που θα εξασφαλίσουν την υλοποίηση των στόχων, συμφωνούν για τη συγκρότηση Επιτροπής Παρακολούθησης (Ε.Π.) του Μνημονίου Συνεργασίας και για τη συμμετοχή στην Ε.Π., ενός (1) εκπροσώπου του Υπουργείου με τον αναπληρωτή του και δύο (2) εκπροσώπων του Δήμου ……... με τους αναπληρωτές τους.

7.2. Η Ε.Π. αποτελείται από τρία (3) μέλη με τους αναπληρωτές τους. Δύο (2) ορίζονται από τον Δήμο, με τους αναπληρωτές τους, εκ των οποίων προέρχεται και ο Πρόεδρος αυτής (με τον αναπληρωτή του) και ένα (1) ορίζεται από το Υπουργείο, με τον αναπληρωτή του.

7.3. Οι αρμοδιότητες της Ε.Π. είναι η παρακολούθηση της υλοποίησης των προβλεπόμενων στο παρόν Μνημόνιο Συνεργασίας.

7.4. Η Ε.Π. λειτουργεί με βάση τις διατάξεις περί λειτουργίας συλλογικών οργάνων της Δημόσιας Διοίκησης.

**Άρθρο 8ο Τελικές διατάξεις**

8.1.Είναι δυνατή η διεύρυνση και η τροποποίηση του Μνημονίου σε ό,τι αφορά τη συμμετοχή και άλλων φορέων ή την επέκταση του αντικειμένου του, εφόσον τούτο κριθεί σκόπιμο κατά την εκτέλεση του Έργου.

8.2. Με τη λήξη του Μνημονίου ή την καθ’ οιονδήποτε τρόπο διακοπή του, αντίγραφα των εγγράφων που θα παραχθούν στο πλαίσιο της υλοποίησης του Μνημονίου, συγκροτούν το αρχείο αυτού και θα περιέλθουν σε όλους τους συμβαλλομένους φορείς.

8.3 Η μη άσκηση δικαιωμάτων ή η παράλειψη υποχρεώσεων από οποιοδήποτε Συμβαλλόμενο μέρος ή η ανοχή καταστάσεων αντιθέτων προς το Μνημόνιο ή η καθυστέρηση στη λήψη μέτρων που προβλέπει το Μνημόνιο αυτό από οποιοδήποτε Συμβαλλόμενο μέρος δεν μπορεί να θεωρηθεί ως παραίτηση των Συμβαλλομένων μερών από δικαιώματα ή απαλλαγή από υποχρέωσή τους ή αναγνώριση δικαιωμάτων στα Συμβαλλόμενα μέρη που αναγνωρίζονται από το Μνημόνιο.

**ΟΙ ΣΥΜΒΑΛΛΟΜΕΝΟΙ**

**ΠΑΡΑΡΤΗΜΑ Γ**

**ΜΝΗΜΟΝΙΟ ΣΥΝΕΡΓΑΣΙΑΣ ΜΕΤΑΞΥ ΥΠΟΥΡΓΕΙΟΥ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ – ΔΗΜΟΥ ………**

**ΜΕ ΑΥΤΕΠΙΣΤΑΣΙΑ**

Στην ……… σήμερα, ……/……/……, οι παρακάτω Συμβαλλόμενοι:

Α. Το Υπουργείο Πολιτισμού και Αθλητισμού (εφεξής αποκαλούμενο Υπουργείο)/ αρμόδια Υπηρεσία του ΥΠΠΟΑ ………., νόμιμα εκπροσωπούμενο από τον ….

Β. Ο Δήμος …….., νόμιμα εκπροσωπούμενος από τον ….

συμφωνούν και συναποδέχονται τα παρακάτω:

Μεταξύ των Συμβαλλομένων υπογράφεται το παρόν Μνημόνιο Συνεργασίας σύμφωνα με:

* Τις διατάξεις του Ν. 3028/2002 «Για την προστασία των Αρχαιοτήτων και εν γένει της Πολιτιστικής Κληρονομιάς» (ΦΕΚ 153/Α/28.6.2002).
* Το Π.Δ. 4/2018 (ΦΕΚ 7/Α/22.1.2018) «Οργανισμός Υπουργείου Πολιτισμού και Αθλητισμού»
* Το Ν. 3852/2010 (ΦΕΚ 87/Α/7.6.10) "Νέα Αρχιτεκτονική της Αυτοδιοίκησης και της Αποκεντρωμένης Διοίκησης – «Πρόγραμμα Καλλικράτης», όπως τροποποιήθηκε και ισχύει με το Ν.4071/2012( ΦΕΚ 85/Α/11.04.2012)
* Την υπ. αριθμ. 5341/2018-16.04.2018 εγκύκλιο της Γενικής Γραμματείας Ψηφιακής Πολιτικής.
* Την με αριθμό ……. Απόφαση του Δημοτικού Συμβουλίου ………..

**Άρθρο 1ο Στόχοι**

Το παρόν Μνημόνιο έχει ως στόχο τον προσδιορισμό της έκτασης της εμπλοκής της αρμόδιας Υπηρεσίας του …… του Υπουργείου, στην υλοποίηση του Έργου ……….. το οποίο προτείνεται να ενταχθεί στο Επιχειρησιακό Πρόγραμμα ……., με φορέα υλοποίησης (δικαιούχο) τον Δήμο ……. και ειδικότερα στο μέρος αυτού που αφορά στην προετοιμασία, παραγωγή και διαχείριση του ψηφιακού περιεχομένου και υλικού στους ακόλουθους αρχαιολογικούς χώρους/ μνημεία/ μουσεία: ……..

Για το λόγο αυτό στο πλαίσιο της συνολικής πρότασης, θα υπάρχει διακριτό υποέργο με φορέα υλοποίησης την αρμόδια Υπηρεσία του ΥΠΠΟΑ. ……….

**Άρθρο 2ο Αντικείμενο**

2.1. Οι συμβαλλόμενοι υπογράφουν το παρόν Μνημόνιο, σύμφωνα με την κείμενη νομοθεσία.

2.2. Ειδικότερα, με το παρόν Μνημόνιο προβλέπεται η συμμετοχή της κατά τόπον αρμόδιας Υπηρεσίας …… του ΥΠ.ΠΟ.Α., στην παραγωγή του απαραίτητου εγγράφου, εντύπου, οπτικοακουστικού και ψηφιακού υλικού, το οποίο είναι αναγκαίο για την αποτελεσματική υλοποίηση του συνολικού Έργου. Για το λόγο αυτό στο πλαίσιο της συνολικής πρότασης, θα υπάρχει διακριτό υποέργο με φορέα υλοποίησης την αρμόδια Υπηρεσία του ΥΠΠΟΑ. ……….

2.3. Το φυσικό αντικείμενο του υποέργου, που θα υλοποιηθεί με την μέθοδο της αρχαιολογικής αυτεπιστασίας είναι:

Α) Η εκπόνηση των κειμένων για τους ανωτέρω αναφερομένους αρχαιολογικούς χώρους/ μνημεία/ μουσεία από την αρμόδια Υπηρεσία του ΥΠΠΟΑ …….., τα οποία θα χρησιμοποιηθούν και για την παραγωγή οπτικού ή/ και ακουστικού υλικού, που είναι απαραίτητο για την υλοποίηση του ψηφιακού Έργου.

Β) Παροχή εκ μέρους της αρμόδιας Υπηρεσίας του ΥΠΠΟΑ ……, όλων των αναγκαίων διευκολύνσεων στον ανάδοχο του Έργου για τη λήψη φωτογραφιών και τη διενέργεια βιντεοσκοπήσεων, που είναι απαραίτητες για την υλοποίηση του έργου, στους Αρχαιολογικούς Χώρους/ Μνημεία/ Μουσεία. Η αίτηση προς την αρμόδια Υπηρεσία του ΥΠΠΟΑ θα υποβάλλεται από τον ανάδοχο του έργου με ηλεκτρονική ή έντυπη αλληλογραφία. Η αρμόδια Υπηρεσία του ΥΠΠΟΑ οφείλει να απαντήσει εντός …εργασίμων ημερών σχετικά με το χρονοδιάγραμμα των διευκολύνσεων, φροντίζοντας τόσο για την εύρυθμη λειτουργία της Υπηρεσίας, όσο και για την απαρέγκλιτη τήρηση του χρονοδιαγράμματος του έργου.

2.4. Τα παραδοτέα του υποέργου είναι τα εξής:

Α: Παραγωγή κειμένων για τους Αρχαιολογικούς χώρους/ μνημεία/ μουσεία ………….

Β: Παροχή όλων των αναγκαίων διευκολύνσεων στον ανάδοχο του έργου, για τη λήψη φωτογραφιών και τη διενέργεια βιντεοσκοπήσεων, και τις ψηφιακές ξεναγήσεις, που είναι απαραίτητες για την υλοποίηση του έργου, στους Αρχαιολογικούς Χώρους/ μνημεία/ μουσεία.

**Άρθρο 3ο Ισχύς**

Η διάρκεια του Μνημονίου αρχίζει με την υπογραφή του και επεκτείνεται έως την οριστική παραλαβή των παραδοτέων του Έργου ……. Χρόνος έναρξης θεωρείται η ημερομηνία υπογραφής του Μνημονίου και λήξης αυτού η οριστική παραλαβή του Έργου. Η διάρκειά του μπορεί να παραταθεί με τη σύμφωνη γνώμη όλων των συμβαλλομένων μερών. Στην περίπτωση αλλαγών στα παραδοτέα του Έργου, που θα επέλθουν μετά την λήξη της ισχύος του Μνημονίου, απαιτείται η χορήγηση της προηγούμενης σύμφωνης γνώμης της κατά τόπον αρμόδιας Υπηρεσίας του ΥΠΠΟΑ …….

**Άρθρο 4ο Φορείς εκτέλεσης και υλοποίησης του αντικειμένου**

Φορείς εκτέλεσης και υλοποίησης του Μνημονίου είναι:

1.Το Υπουργείο Πολιτισμού και Αθλητισμού/ αρμόδια Υπηρεσία του ΥΠΠΟΑ ……..

2.Ο Δήμος ……….

Ο κάθε φορέας αναλαμβάνει να υλοποιήσει όσες δράσεις είναι συναφείς με τη φύση, το αντικείμενο και το εύρος των αρμοδιοτήτων του.

**Άρθρο 5ο Πόροι – χρηματοδότηση – προϋπολογισμός**

Ο προϋπολογισμός για την υλοποίηση των όσων προβλέπονται από το παρόν Μνημόνιο θα προέρχεται από τις πιστώσεις του Έργου, που προτείνεται να ενταχθεί στο Ε.Π. ……….. και να υλοποιηθεί με δικαιούχο τον Δήμο ……, που έχει αποκλειστικά την αρμοδιότητα χρηματοδότησης των αναγκών του Έργου.

**Άρθρο 6ο Δικαιώματα και Υποχρεώσεις των Συμβαλλομένων**

6.1. Ο κάθε συμβαλλόμενος φορέας αναλαμβάνει την υποχρέωση να διευκολύνει το έργο του ετέρου συμβαλλομένου φορέα, για την κάλυψη των αναγκών εκτέλεσης του Έργου στο πλαίσιο του παρόντος Μνημονίου.

6.2. Το Υπουργείο παρέχει κάθε δυνατή διευκόλυνση, από την άποψη των διοικητικών διαδικασιών και της επιστημονικής στήριξης για την απρόσκοπτη εκτέλεση του Έργου. Συνεργάζεται σε όλη τη διάρκεια του Μνημονίου με τον έτερο Συμβαλλόμενο και τα αρμόδια όργανά του στην εκτέλεση του Έργου.

**Άρθρο 7ο Συγκρότηση – Αρμοδιότητες της ΕΠ**

7.1. Οι Συμβαλλόμενοι φορείς, εκτιμώντας τη σοβαρότητα του αντικειμένου του μέρους του Έργου που αφορά στην προετοιμασία, παραγωγή και διαχείριση ψηφιακού περιεχομένου και υλικού στους αρχαιολογικούς χώρους/ μνημεία/ μουσεία ….. ώστε το τελικό αποτέλεσμα να είναι προϊόν συμμετοχικών διαδικασιών που θα εξασφαλίσουν την υλοποίηση των στόχων, συμφωνούν για τη συγκρότηση Επιτροπής Παρακολούθησης (Ε.Π.) του Μνημονίου Συνεργασίας και για τη συμμετοχή στην Ε.Π., ενός (1) εκπροσώπου του Υπουργείου με τον αναπληρωτή του και δύο (2) εκπροσώπων του Δήμου ……... με τους αναπληρωτές τους.

7.2. Η Ε.Π. αποτελείται από τρία (3) μέλη με τους αναπληρωτές τους. Δύο (2) ορίζονται από τον Δήμο, με τους αναπληρωτές τους, εκ των οποίων προέρχεται και ο Πρόεδρος αυτής (με τον αναπληρωτή του) και ένα (1) ορίζεται από το Υπουργείο, με τον αναπληρωτή του.

7.3. Οι αρμοδιότητες της Ε.Π. είναι η παρακολούθηση της υλοποίησης των προβλεπόμενων στο παρόν Μνημόνιο Συνεργασίας.

7.4. Η Ε.Π. λειτουργεί με βάση τις διατάξεις περί λειτουργίας συλλογικών οργάνων της Δημόσιας Διοίκησης.

**Άρθρο 8ο Τελικές διατάξεις**

8.1.Είναι δυνατή η διεύρυνση και η τροποποίηση του Μνημονίου σε ό,τι αφορά τη συμμετοχή και άλλων φορέων ή την επέκταση του αντικειμένου του, εφόσον τούτο κριθεί σκόπιμο κατά την εκτέλεση του Έργου.

8.2. Με τη λήξη του Μνημονίου ή την καθ’ οιονδήποτε τρόπο διακοπή του, αντίγραφα των εγγράφων που θα παραχθούν στο πλαίσιο της υλοποίησης του Μνημονίου, συγκροτούν το αρχείο αυτού και θα περιέλθουν σε όλους τους συμβαλλομένους φορείς.

8.3 Η μη άσκηση δικαιωμάτων ή η παράλειψη υποχρεώσεων από οποιοδήποτε Συμβαλλόμενο μέρος ή η ανοχή καταστάσεων αντιθέτων προς το Μνημόνιο ή η καθυστέρηση στη λήψη μέτρων που προβλέπει το Μνημόνιο αυτό από οποιοδήποτε Συμβαλλόμενο μέρος δεν μπορεί να θεωρηθεί ως παραίτηση των Συμβαλλομένων μερών από δικαιώματα ή απαλλαγή από υποχρέωσή τους ή αναγνώριση δικαιωμάτων στα Συμβαλλόμενα μέρη που αναγνωρίζονται από το Μνημόνιο.

**ΟΙ ΣΥΜΒΑΛΛΟΜΕΝΟΙ**

**ΠΙΝΑΚΑΣ ΑΠΟΔΕΚΤΩΝ**

* Ειδική Υπηρεσία Στρατηγικής, Σχεδιασμού και Αξιολόγησης (ΕΥΣΣΑ)

Μητροπόλεως 3

105 57, Αθήνα

e-mail: [eyssa@mnec.gr](mailto:eyssa@mnec.gr)

* Ειδική Υπηρεσία Συντονισμού της Εφαρμογής (ΕΥΣΕ)

Νίκης 10

105 63, Αθήνα

e-mail: [scos@mnec.gr](mailto:scos@mnec.gr)

* Ειδική Υπηρεσία Θεσμικής Υποστήριξης (ΕΥΘΥ)

Νίκης 10

105 63, Αθήνα

* Ειδική Υπηρεσία Διαχείρισης ΕΠ Υποδομές Μεταφορών, Περιβάλλον & Αειφόρος Ανάπτυξη-Τομέας ΥΠΟΔΟΜΩΝ ΜΕΤΑΦΟΡΩΝ

Κόνιαρη 15

114 71 , Αθήνα

e-mail: [contact@epoalaa.gr](mailto:contact@epoalaa.gr)

* ΕΥΔ ΕΠ Υποδομές Μεταφορών, Περιβάλλον & Αειφόρος Ανάπτυξη - Τομέας ΠΕΡΙΒΑΛΛΟΝ

Αεροπόρου Παπαναστασίου 34β

115 27, Αθήνα

e-mail: grammateia-epperaa@mou.gr

* ΕΥΔ ΕΠ Ανταγωνιστικότητα, Επιχειρηματικότητα & Καινοτομία

Λεωφ. Μεσογείων 56

115 27, Αθήνα

e-mail: [infoepan@mou.gr](mailto:infoepan@mou.gr)

* ΕΥΔ ΕΠ Ανάπτυξη Ανθρώπινου Δυναμικού, Εκπαίδευση και Δια Βίου Μάθηση

Κοραή 4

105 64, Αθήνα

e-mail: [edulll@epeaek.gr](mailto:edulll@epeaek.gr) [eydanad@mou.gr](mailto:eydanad@mou.gr)

* ΕΥΔ ΕΠ Μεταρρύθμιση Δημόσιου Τομέα

Θεοφιλοπούλου 18 και Μεναίχμου

Νέος Κόσμος, Αθήνα

* ΕΥΔ ΕΠ Περιφέρειας Ανατολικής Μακεδονίας-Θράκης

Ηροδότου 28

691 00, Κομοτηνή

e-mail: anmathraki@mou.gr και edapamth@mou.gr

* ΕΥΔ ΕΠ Περιφέρειας Κεντρικής Μακεδονίας

Γεωργικής Σχολής 65, Κτίριο ZEDA

570 01 , Πυλαία - Θεσσαλονίκη

e-mail: pepkm@mou.gr

* ΕΥΔ ΕΠ Περιφέρειας Δυτικής Μακεδονίας

ΖΕΠ Κοζάνης

501 00, Κοζάνη

e-mail: dytikimakedonia@mou.gr

* ΕΥΔ ΕΠ Περιφέρειας Θεσσαλίας

Παπαναστασίου και Βελή Πλατεία Ρήγα Φερραίου Β΄πτέρυγα - 3ος όροφος

412 22, Λάρισα

e-mail: thessalia@mou.gr

* ΕΥΔ ΕΠ Περιφέρειας Στερεάς Ελλάδας

Υψηλάντη 12

351 00 , Λαμία

e-mail: stereaellada@mou.gr

* ΕΥΔ ΕΠ Περιφέρειας Ηπείρου

Πλατεία Πύρρου 1 - Διοικητήριο

452 21 , Ιωάννινα

e-mail: ipiros@mou.gr

* ΕΥΔ ΕΠ Περιφέρειας Δυτικής Ελλάδας

NEO Πατρών-Αθηνών 28 (1ος όροφος)

264 41 , Πάτρα

e-mail: dytikiellada@mou.gr

* ΕΥΔ ΕΠ Περιφέρειας Πελοποννήσου

Τέρμα Ερυθρού Σταυρού

221 00 , Τρίπολη

e-mail: peloponnisos@mou.gr

* ΕΥΔ ΕΠ Περιφέρειας Ιονίων Νήσων

Εθν. Παλαιοκαστρίτσας, Αλυκές Ποταμού

491 00, Κέρκυρα

e-mail: ionia@mou.gr

* ΕΥΔ ΕΠ Περιφέρειας Αττικής

Λεωφ. Συγγρού 98 - 100

117 41 , Αθήνα

e-mail: attiki@mou.gr

* ΕΥΔ ΕΠ Περιφέρειας Κρήτης

Δουκός Μποφώρ 7

712 02, Ηράκλειο Κρήτης

e-mail: kriti@mou.gr

* ΕΥΔ ΕΠ Περιφέρειας Βορείου Αιγαίου

1ο χλμ. Μυτιλήνης - Λουτρών

811 00, Μυτιλήνη

e-mail: vorioaigaio@mou.gr

* ΕΥΔ ΕΠ Περιφέρειας Νοτίου Αιγαίου

Σάκη Καράγιωργα 22

841 00 , Ερμούπολη, Σύρος

e-mail: notioaigaio@mou.gr